AlexejDobrolubov/national_council_slovak_2010 huggingface dataset:
3. schôdza NR SR - 5. deň - utorok - B. popoludní
Dátum: 2010-08-10
Poslanec: Švantner, Dušan (SNS)
Druh vystúpenia: Vystúpenie

50. Ďakujem. K tomu vracaniu sa, čo spomínal tuná pán poslanec Kalist, viete však, nevraciam sa sám, ja som len reagoval na to, čo tu bolo v tejto rozprave povedané. Čiže myslím si, že je to celkom normálne. Čo sa týka poznámky pána poslanca Jurčíka, cena plynu, ktorá bola vtedy, keď sa SPP predávalo, bola ani nie 4 koruny. Zisk, ktorý docielilo SPP v tom roku, keď sme ho privatizovali, bolo 14 mld. Sk. Mimo toho, len keby sme boli rešpektovali cenu prepravy plynu, taká, aká je v západnej Európe, tak sa mohli, mohol zdvihnúť zisk o ďalších 13 mld. Teraz pri trojnásobnom zvýšení by to vlastne bolo trojnásobok toho, o čom som hovoril. Páni, predali sme to Gaz de France a Ruhrgasu a, samozrejme, že tí spravia všetko pre to, aby sa s cenou nehýbalo, aby to zostalo tak, ako je to teraz. Ďakujem.
3. schôdza NR SR - 5. deň - utorok - B. popoludní
Dátum: 2010-08-10
Poslanec: Švantner, Dušan (SNS)
Druh vystúpenia: Vystúpenie s faktickou poznámkou

16. Ďakujem. Vážený pán kolega, ja som sa tak zamýšľal nad tým, keď ste sa ospravedlňovali tým mladým Cigánom, že či by ste sa nemali ospravedlniť aj tým našim starým ľuďom, ktorí sa nevládzu brániť a ktorých títo Cigáni napádajú, bijú a dokonca za pár korún aj zabíjajú. Zamyslite sa nad sebou! Ďakujem.
3. schôdza NR SR - 5. deň - utorok - A. dopoludnia
Dátum: 2010-08-10
Poslanec: Švantner, Dušan (SNS)
Druh vystúpenia: Vystúpenie s faktickou poznámkou

88. Ďakujem. Pán minister, ja len jednu veľmi krátku poznámku. Hovorili ste ako vtip to, že premiér Fico ľúbil zrušenie 20 000 úradníckych miest. Ja by som bol veľmi nerád, keby sme po skončení vašej vlády my konštatovali, že bolo podobným vtipom to, keď ste vy sľúbili 15 000 miest pre každý región. Bol by som veľmi rád, keby sa vám podarilo tých 15 000 miest pre každý región splniť. Ďakujem.
3. schôdza NR SR - 2. deň - streda - B. popoludní
Dátum: 2010-08-04
Poslanec: Švantner, Dušan (SNS)
Druh vystúpenia: Vystúpenie s faktickou poznámkou

Ďakujem, pán podpredseda. Pani poslankyňa Belousovová hovorila o tom, aká podobnosť je medzi prvou vládou pána Dzurindu a terajšou vládou pani Radičovej. Ja by som detailnejšie povedal o tom. Pred tými 10 rokmi, keď prišla prvá vláda pána Dzurindu, tak začala s tým, že sa hovorilo o tom, že je potrebné privatizovať strategické firmy. Prvý zákon alebo úprava zákona o strategických podnikoch bola tá, že sa tento zákon zrušil. Následne sa sprivatizoval SPP, ďalej Transpetrol, banky. Zaujímavé bolo to, že napr. banky sme oddlžili 106 mld. korún, predali sme ich za 36 mld. Čo sa týka SPP, aká to bola privatizácia? Veď sme to odovzdali dvom štátnym firmám ako Ruhrgas a Gaz de France s tým, že vlastne poradca, ktorý mal vybrať toho najlepšieho partnera, spravil to, že týchto dvoch investorov dal dokopy a nemali sme si z čoho vybrať. Teraz sa pripravuje podobná situácia. Hovorí sa o transparentnej privatizácii alebo odštátnení teplární, letiska a Carga. Viete, SPP keď sme odovzdali firmám Ruhrgas a Gaz de France, vtedy nás stál kubík plynu 3,70, teraz platíme zaň 13 korún.
3. schôdza NR SR - 2. deň - streda - A. dopoludnia
Dátum: 2010-08-04
Poslanec: Švantner, Dušan (SNS)
Druh vystúpenia: Vystúpenie s faktickou poznámkou

Ďakujem, pán podpredseda. No ja si myslím, že naozaj toto bola ukážka, ako môžeme človeka osprchovať tak, že nezostane na ňom ani nitky suchej. A ja si myslím, že v tom vystúpení podpredsedu Fica boli aj racionálne záležitosti a tie nikto nevidel, lebo ich nechcel vidieť. Áno, hovoril o tom, že táto vláda chce zastaviť niektoré projekty, ktoré sú, myslím si, veľmi významné a pomohli by v zamestnanosti ľudí. Chceme zastaviť Bohunice, chceme zastaviť širokorozchodnú. A teraz ja sa pýtam, posunutie širokorozchodnej trate o 50 km južnejšie nám zachráni tie pracovné miesta na východnom Slovensku, o ktorých ste hovorili pred voľbami? Ale ja sa pýtam aj to, ako chcete splniť sľub, ktorý ste dávali pred voľbami, za ktorý ste dostali hlasy, že každý región dostane 15 000 pracovných miest. Jeden z tých, ktorý o tomto hovoril, sedí tu medzi vami vo vláde. Ďakujem.
28. schôdza NR SR - 5.deň - A. dopoludnia
Dátum: 2012-02-07
Poslanec: Tomanová, Viera (SMER - SD)
Druh vystúpenia: Vystúpenie s faktickou poznámkou

16. Veľmi pekne ďakujem pán predsedajúci. Viete pán Kužma, ja vám poviem jednu vec. Aj vy prídete k rómskej osade v autíčku, bohužiaľ, do rómskej osady vlak nechodí! Ale ja nechcem, aby táto diskusia bola o Rómoch, ja som len pripomenula niektoré veci v súvislosti s Rómami, pretože táto diskusia je o matkách a o rodičoch, ktorí môžu čerpať rodičovský príspevok. Vy radšej pošlete z Úradu vlády nákladné auto plné lentiliek a gumových cukríkov. Prepáčte, z toho sa tie deti nenajedia. Takže veľmi dobre sa zamyslite nad tým, čo hovoríte. Trvám na všetkom, čo som tu povedala, a trvám na tom, že vždy som v živote chránila a budem chrániť ľudí, bežných ľudí práce. A to sa týka aj rodičovského príspevku, ktorý by mali dostávať tí rodičia, ktorí sa skutočne o deti starajú a ktorí by asi si myslím, nemal byť rovnaký, tak ako to hovoríte aj vy a mal by byť, zohľadňovať to, že diskriminované matky, ktoré boli poistené pre účely materského a ktoré sa rozhodli prísť o tento príjem, aby priviedli dieťa na svet. Myslím si, že si zaslúžia minimálnu mzdu, tak ako to bolo nastavené s účinnosťou od 1. 1. 2010, ako to nastavila vláda Roberta Fica. Zastávam aj druhý názor, rodičovský príspevok patrí všetkým a mal by byť v sume, tak ako sme ho nastavili 164 eur 22 centov. Veľmi pekne ďakujem za pozornosť. Ďakujem za pripomienky, ktoré boli nezmyselné, neúčelné, neodborné a nezohľadňovali potreby ľudí.
28. schôdza NR SR - 5.deň - A. dopoludnia
Dátum: 2012-02-07
Poslanec: Tomanová, Viera (SMER - SD)
Druh vystúpenia: Vystúpenie s faktickou poznámkou

4. Ďakujem pekne. Pán Kužma, pán Kaník, obhajujete neobhájiteľné. Nehnevajte sa, ale hovoriť o tom, že z dávky sa dá vyžiť, je úplne smiešne. Stačilo, keby ste zajtra, pardon, včera boli so mnou na výjazde alebo keby ste zajtra išli so mnou, aby ste sa dozvedeli, ako to je. Nedá mi, aby som nepripomenula, a pán Kaník by to mal vedieť, pretože pomoc v hmotnej núdzi tak, ako je v súčasnosti nastavená, bola nastavovaná za neho s účinnosťou od 1. 1. 2004 podľa "599-ky" a v tejto chvíli musím povedať, ani jeden, ani jeden nezamestnaný človek bez príjmu nedostáva pomoc v hmotnej núdzi do úrovne sumy životného minima. Táto spoločnosť uznala sumy životného minima za spoločensky uznanú hranicu, pod ktorou je núdza. Čiže dá sa povedať, že ak dávame ľuďom pomoc v hmotnej núdzi cestou dávky a peňažných príspevkov, tak im pomáhame len z hľadiska nejakého existenčného minima. A pripomeniem ešte jednu vec, kam sa chceme dostať? Tam, kam sme sa dostali v roku 2004, že Rómovia ak dodnes idú kradnúť, zoberú drevo a trpia ľudia, ktorí s nimi v osadách bývajú? Viete, ja teda asi si myslím, že to, čo sme nastavili a boli dve hranice rodičovského príspevku 256 eur a 164, 22 eura, že bolo správne. Potrebovali ste znížiť 256 eur a zakrývali ste to tým, že zvýšite a predĺžite vymeriavací základ pre priznanie materského, ale to sa vám nepodarilo.
28. schôdza NR SR - 4.deň - A. dopoludnia
Dátum: 2012-02-03
Poslanec: Tomanová, Viera (SMER - SD)
Druh vystúpenia: Vystúpenie s faktickou poznámkou

60. Ďakujem veľmi pekne. Pán kolega, neustále budete obhajovať kšeft tohto tisícročia, kšeft pre šesť dôchodkových správcovských spoločností, kde za tieto ženy platíte odvody. Veľmi dobre viete, že ak by sa niečo s tou ženou stalo, môže bez problémov tieto prostriedky zdediť jej priateľ, ktorému ich odkázala, peniaze sa totálne minú účinkom. Takže, pán Kaník, neobhajujte, prosím, neobhájiteľné. Môžem pohovoriť o tom, ako sú stanovení osobitní príjemcovia, ako pokračuje potichučky projekt IP karty, E-Pay karty, ktorý totálne prepadol a ktorý je absolútne neúčelný. Hlavne, že naň dávame 4 milióny eur na to, aby niekto, kto vyrobí E-Pay karty, na ňom zarobil. Keď hovorím o osobitnom príjemcovi, hovorím o tom, že aj peniaze typu rodičovský príspevok sú čerpané prostredníctvom osobitného príjemcu, ak by mali byť zneužité. Takže ja by som bola veľmi rada, keby ste sa skutočne na to reálne pozreli. Nedá mi ešte, aby som nepovedala jednu vec, a to, keď hovoríme o... a vy ste hovorili o šesťstoeurovom príspevku rodín. Prosím vás pekne, príklad, ktorý koluje na internete, je absolútne zavádzajúci, pretože títo ľudia, ktorí žijú v osadách, jednak nedostávajú 126 eur na aktivačný príspevok, pretože nedostávajú sa na aktivačné práce, nemáte na ne vraj peniaze, ale máte na miliardové projekty opatrovateľskej služby, zase určené len niekomu. Pán Kaník, treba povedať aj to, že títo ľudia nemajú 212, ale len 156 eur, tak ako ten príklad je na internete uvedený, pretože štvorčlenná rodina, šesťčlenná rodina, teda manželia s dvomi deťmi majú nárok iba na 156 eur. A nemajú nárok na príspevok na bývanie, lebo bývajú v chatrči, a zo 600 eur sme na 300 eurách.
28. schôdza NR SR - 1.deň - B. popoludní
Dátum: 2012-01-31
Poslanec: Tomanová, Viera (SMER - SD)
Druh vystúpenia: Vystúpenie s faktickou poznámkou

58. Ďakujem veľmi pekne, pán predsedajúci. Rada by som doplnila pána Ondruša, a to v tom, že chyba v nefinancovaní prevádzky tých 127 zariadení sa stala za vlády Mikuláša Dzurindu v roku 2001, keď sa pripravil zákon č. 416/2001, kde nebolo vyriešené financovanie prevádzky zariadení, ktoré vzniknú v obciach po 1. 7. 2002. Štátna dotácia bola určená iba na tie zariadenia, ktoré už existovali. Taktiež tento problém sa neriešil ani pri fiškálnej reforme s účinnosťou od 1. 1. 2005. Ja som navrhla, že je možné riešiť túto situáciu buď štátnou dávkou, konkrétne určenou tak ako sú peňažné príspevky na kompenzácie pre toho klienta a zacieliť ju, ktorý na úhradu nemá, alebo je možné riešiť pripoistením sa pre účely poskytovania sociálnych služieb. Zdôrazňujem, 37 eur 96 centov, alebo 38 eur, ktoré občanovi v takomto zariadení zostáva, nestačí na poskytnutie ošetrenia a zdravotných výkonov, ktoré musí absolvovať a už vôbec nie na lieky, liečivá a špeciálny zdravotnícky materiál. To znamená, že takýto človek nemá šancu si kúpiť jeden pomaranč, jednu čokoládku a jedny noviny za mesiac. Sú to ľudia, totálne, bez akýchkoľvek finančných zdrojov. (Potlesk.)
28. schôdza NR SR - 1.deň - B. popoludní
Dátum: 2012-01-31
Poslanec: Tomanová, Viera (SMER - SD)
Druh vystúpenia: Vystúpenie s faktickou poznámkou

52. Ďakujem pekne. V prvom rade, pán Chren, odpoviem na tie desaťtisíce eur mňa a štátnej tajomníčky a 1 215 eur za vypracovanie analýzy, ktorá pomáha ľuďom a týkala sa práve zvyšovania miezd, ktoré sú u nás veľmi nízke, považujete za desaťtisíce, tak potom prosím, ale toto je totálna úbohosť vaša, pán Chren. Polohovateľné postele? Práve takíto ľudia, tí 80-roční a starší na tých polohovateľných posteliach ležia, nie riaditeľka v zariadení. Komu pomáha polohovateľná posteľ s antidekubitným matracom? Výlučne tým ľuďom, ktorí sú odkázaní na nich ležať 24 hodín denne, 7 dní do týždňa, 365 dní do roka a niekoľko rokov. Pán Chren, želám vám, aby ste nikdy, aby vás Pán Boh ochraňoval, aby ste nikdy takúto posteľ nemuseli využiť. Pani Blahová. (Potlesk.) Pani Blahová, vy ste boli vždy chudobná duchom a ste aj doteraz. Jediné, čo ste dokázali povedať, vulgárny výraz na pána doktora Halása, ktorý si to nezaslúži, ktorý dobrovoľne sa podujal chrániť starších ľudí a chráni ľudí, ktorých nemá kto chrániť, pretože a sami svojimi silami nie sú schopní dostatočne chrániť svoje práva a právom chránené záujmy. Vyjadrovať sa ku vášmu mopslíkovaniu k pánovi Mihálovi je úplne trápne. Vy ani neviete, o čom rozprávate. Keď ste predkladali pozmeňovací návrh, tak som sa spýtala: "Pani Blahová, čo tým chcete povedať?" Vy ste začali čítať návrh. Hovorím vám: "Čítať viem aj ja, povedzte, čo chcete povedať." Ani to ste nevedeli. Pán poslanec Kaník, ja som za a tiež sa veľmi hlásim za protipovodňové opatrenia, ktoré ochránia. Ale nie za tunelovanie peňazí a zdokladovanie cez dvestojedenástku... (Vystúpenie prerušené časomerom.)
26. schôdza NR SR - 10.deň - A. dopoludnia
Dátum: 2011-12-14
Poslanec: Tomanová, Viera (SMER - SD)
Druh vystúpenia: Vystúpenie v rozprave

54. Ďakujem veľmi pekne. Pán poslanec Raši, chcem poďakovať za prednesenie pozmeňovacieho návrhu, ktorý obsahuje zrušenie premeny nemocníc na akciové spoločnosti. Ja úprimne poviem, že na výbore pre sociálne veci som nezahlasovala za predložený návrh zákona z toho dôvodu, že sa jedná o absolútny legislatívny paškvil. Neviem, či tento paškvil nie je predložený zámerne preto, aby vlastne nebol schválený. Ale podstata, prečo som zaň nehlasovala, je skutočnosť, že neobsahoval zrušenie premeny nemocníc na akciové spoločnosti. Dala by sa tu predniesť kompletná právnická, teda právna analýza spracovaná právnikmi, čo znamenajú akciové spoločnosti, čo znamenajú neziskové organizácie, príspevkové, čo rozpočtové. Mohli by sme hovoriť o všetkom možnom, ale pripomeniem, obchodná spoločnosť je podnikateľský subjekt, úlohou je dosiahnuť zisk. Nemocnica je zriadená za účelom poskytovania zdravotnej starostlivosti. Nemocnica, ktorá je obchodnou spoločnosťou, musí dosahovať zisk. V systéme je málo peňazí okrem iného aj preto, že zdravotné poisťovne, ktoré sú financované z našich odvodov, sú obchodnými spoločnosťami a dbajú predovšetkým na zisk pre majiteľov a nie na to, aby plnohodnotná zdravotná starostlivosť bola dostupná každému. Vážené dámy, páni, bolo by dobré, keby sme si uvedomili, o čo tu ide, že ide o privatizáciu zdravotníckych zariadení postavených z daní občanov. Ide o megabiznis, o miliardy eur, moc nad politickými stranami, politikou, parlamentom a vládou. O moc nad človekom Známa finančná skupina, ktorá tu je a skutočne všetci ju poznáme, potrebuje iba peniaze poistencov, ovláda sieť lekární, časť laboratórií, vstupuje do farmaceutických spoločností.
26. schôdza NR SR - 3.deň - B. popoludní
Dátum: 2011-12-01
Poslanec: Tomanová, Viera (SMER - SD)
Druh vystúpenia: Vystúpenie s faktickou poznámkou

20. Ďakujem pekne. Ja si rada vypočujem čokoľvek, čo sa dotýka veci, ale v tejto chvíli, pán Kalist, musím, a teraz nie v zlom, prosím, vo veľmi dobrom. Nepoznáte tú problematiku, a preto neviete. Ja som pre istotu, a prešla som viacero zariadení, a teraz sa mi už hromadia SMS-ky, kde ľudia okamžite reagujú na vaše vystúpenie. Neexistuje, ani v jednom prípade neboli vrátené peniaze. Neboli vrátené peniaze, napriek tomu, že tie lieky prekročili, samozrejme, pretože ten lekár, a najmä pri tých duševných poruchách, hovorím o duševných po..., nemôže predpísať liek, ktorý by bol s najnižšou, vzhľadom na kombináciu viacerých zdravotných postihnutí. Takže vlastne v tých zariadeniach a tie, ktoré som ja prešla, nie sú to len bratislavské zariadenia, musím hovoriť o viacerých. Bola som v nitrianskom regióne, bola som v žilinskom regióne, nedostali ľudia naspäť ani halier, ani halier. A musím povedať, že v priebehu roka sa ceny liečiv zvýšili. To budem hovoriť o diabetikoch, mohla by som hovoriť o deťoch, ktoré sú odkázané na, na niektoré druhy liečiv, a popri, popri svojej hlavnej diagnóze a majú s tým skutočne veľký, veľký problém tí rodičia. Takže, pán Kalist, teraz v dobrom hovorím. Toto nebolo riešenie a sám pán minister Uhliarik, ktorý, ja viem, čo chcel dosiahnuť, hovoril o tom, že bude sa, treba pokračovať ďalej, lebo toto nebolo tak úspešné riešenie, ako si predstavoval. Dobre? Berte to v dobrom, som to sa snažila vysvetliť. Ďakujem.
26. schôdza NR SR - 3.deň - B. popoludní
Dátum: 2011-12-01
Poslanec: Tomanová, Viera (SMER - SD)
Druh vystúpenia: Vystúpenie s faktickou poznámkou

10. Ďakujem pekne. Ja chcem poďakovať pánovi Ondrušovi, ktorý veľmi podrobne vysvetlil, o čo sa jedná, ale mne nedá, aby som nezdôraznila, že už v súčasnosti tak obce, ako aj vyššie územné celky, keď obce, tak aj mestá, môžu postaviť úhradu do výšky 100 percent skutočne ekonomicky oprávnených nákladov, čiže nie je dôvod, aby originálna kompetencia, ktorá tu je a bola v roku 2002 odovzdaná obciam a mestám a vyšším územným celkom, bola štátnou mocou akokoľvek okliešťovaná a nariaďovaná, že musia byť minimálne do 50 percent. Veď tu sa jedná o sociálnu politiku vyššieho územného celku a obce k tomu občanovi. Takže prosím. A v nadväznosti na to mi nedá, aby som nepovedala aj to, že hovoriť o tom, že čo bolo upravené, čo nebolo, nie, jedná sa o originálnu pôsobnosť obce a mesta, ktorú obec a mesto môže uplatňovať, a môže ísť až do 100 percent preukázaných nákladov. Mnohé obce už dnes takúto úhradu majú. Mám informáciu z nitrianskeho regiónu, kde mi napísali, že majú sedemsto ľudí, ktorí nie sú schopní zaplatiť už v súčasnosti zvýšenú úhradu. A ochrana, ktorá je postavená, je nedostatočná.
26. schôdza NR SR - 1.deň - B. popoludní
Dátum: 2011-11-29
Poslanec: Tomanová, Viera (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne. Pán poslanec Blanár, chcem ti skutočne poďakovať za to, že si povedal podstatné veci, ktoré bolo treba povedať. Ja však pripomeniem iba jedno, obrovskú radosť z toho, keď prešla poslanecká novela a situáciu, o ktorej sme hovorili my, že vlastne nález Ústavného súdu ničím nerieši financovanie. To financovanie je osobitne riešené. A to, že dnes približne 110 obecných zariadení sa dostáva do problému, je pozostatok z roku 2002, keď boli odovzdané kompetencie práve v oblasti zariadení sociálnych služieb a keď boli odovzdané kompetencie obciam tak, že neriešili financovanie zariadení sociálnych služieb, ktoré vznikli po 1. júli 2002. V tejto súvislosti ja skutočne vidím iba jednu vec, ktorá vyplýva z tohto zákona, a to zhodenie ťarchy bremena a financovania na občana. Ja pripomínam, náklady napr. na starostlivosť v zariadení sociálnych služieb pre deti sa pohybujú v rozpätí 1 200 až 1 400 eur. Ak občan má znášať 50 % týchto nákladov, čo je 600 až 700 eur, pričom ochrana pred úhradou neprimeranou je do 1,3-násobku sumy životného minima, vystavujeme tieto rodiny tomu, že musia platiť vlastne rodičia za deti, príp. starších ľudí, kde priemerný príjem dôchodku je 360 eur, pričom 59 % ľudí má dôchodok nižší ako 360 eur a zaplatenie 500 eur za starostlivosť je vlastne neprimerané pre týchto ľudí. Ešte raz. Jediným riešením, ktoré ste boli schopní prijať v sociálnych službách z hľadiska financovania, bolo, že ste ponúkli obciam 20 miliónov... (Prerušenie vystúpenia časomerom.)
26. schôdza NR SR - 1.deň - B. popoludní
Dátum: 2011-11-29
Poslanec: Tomanová, Viera (SMER - SD)
Druh vystúpenia: Vystúpenie s faktickou poznámkou

Ďakujem pekne, pán predsedajúci. Dámy, páni, ja som hovorila vo svojom vystúpení, a presne som citovala § 31 ods. 3 zákona č. 355/2007 Z. z., že do druhej kategórie sa zaraďujú práce, pri ktorých vzhľadom na riziko nie je predpoklad poškodenia zdravia, pani Blahová. Ale práve som povedala, že pracovná zdravotná služba je tým subjektom, ktorý dokáže odborne posúdiť a zistiť, či zamestnanci v tejto kategórii sú vystavení nebezpečenstvu ohrozenia zdravia, a, samozrejme, aj vyhodnotiť zdravotné riziká, ktoré teda môžu ohroziť zdravie zamestnancov pri práci alebo ohodnotiť faktory pracovného prostredia, stav pracovných podmienok. Ja by som na túto tému poznamenala už len jedno, aj predchádzajúci pripomienkujúci poslanci pani Blahová, pán Laurenčík, ja hovorím stále o cene ľudského života a o cene zdravia a vy toto vypúšťate, pre vás 470 chorôb z povolania je málo? (Prerušenie vystúpenia predsedajúcim.)
18. schôdza NR SR - 11.deň - A. dopoludnia
Dátum: 2011-06-02
Poslanec: Štefanec, Ivan (SDKÚ – DS)
Druh vystúpenia: Vystúpenie s faktickou poznámkou

107. Ďakujem ešte raz, pán predseda. Dámy a páni, dovoľte, aby som predniesol pozmeňujúci návrh z toho dôvodu, že včera nebol prijatý ústavný zákon o implementácii Lisabonskej zmluvy, videli sme opäť v praxi, ako vyzerajú slová a činy a kto chce skutočne presadzovať slovenské záujmy na európskej úrovni. Takže dovoľte mi, aby som predniesol taký pozmeňovací návrh... (Reakcie z pléna a ruch v sále.) Áno, takže skutočne vidíme, kto sa cíti zasiahnutý tým, že kto chce implementáciu Lisabonskej zmluvy, alebo nie. Prednášam teda, prednášam teda... (Ruch v sále. Prerušenie vystúpenia predsedajúcim.)
18. schôdza NR SR - 11.deň - A. dopoludnia
Dátum: 2011-06-02
Poslanec: Štefanec, Ivan (SDKÚ – DS)
Druh vystúpenia: Vystúpenie

105. Ďakujem, pán predseda. Dámy a páni, vážení hostia, dovoľte mi podľa § 85 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov podať návrh na opakovanie druhého čítania o návrhu Výboru Národnej rady pre európske záležitosti na vydanie zákona, ktorým sa mení a dopĺňa zákon Národnej rady č. 350/1996 Z. z. o rokovacom poriadku Národnej rady v znení neskorších predpisov. Pán predseda, dajte, prosím, o tomto návrhu hlasovať.
18. schôdza NR SR - 4.deň - A. dopoludnia
Dátum: 2011-05-20
Poslanec: Štefanec, Ivan (SDKÚ – DS)
Druh vystúpenia: Vystúpenie v rozprave

26. Ďakujem pekne, pán predsedajúci. Dámy a páni, vážený pán minister, milí hostia, dovoľte mi predniesť z poverenia Výboru Národnej rady Slovenskej republiky pre európske záležitosti informáciu o prerokovaní Správy o prioritách vyplývajúcich z Legislatívneho a pracovného programu Európskej komisie pre(na) rok 2011 pre Slovenskú republiku. Materiál bol pridelený na prerokovanie výboru pre európske záležitosti rozhodnutím predsedu Národnej rady č. 324 z 29. apríla 2011 s tým, že tento výbor podá Národnej rade informáciu o výsledku rokovania a návrh na uznesenie Národnej rady. Výbor pre európske záležitosti venoval veľkú pozornosť informácii o legislatívnom a pracovnom programe Komisie na rok 2011, ako aj správe o prioritách vyplývajúcich z tohto legislatívneho a pracovného programu Komisie na rok 2011 pre Slovenskú republiku. Dôvodom je, že prerokovanie tohto materiálu nielen v našom parlamente, ale aj v národných parlamentoch všetkých ďalších členských krajín je výsledkom snáh posilniť európsku úlohu národných parlamentov vo svetle platnej Lisabonskej zmluvy. Vyjadrením tejto dimenzie rokovania bola aj účasť podpredsedu Európskej komisie pána Šefčoviča na spoločnom rokovaní Výboru Národnej rady pre európske záležitosti a zahraničného výboru dňa 29. marca 2011. Výbor pre európske záležitosti predmetný materiál prerokoval na svojej 26. schôdzi, ktorá sa uskutočnila 17. mája 2011. Uznesením č. 110 ho zobral na vedomie a odporúča aj Národnej rade vziať ho na vedomie. Dámy a páni, dovoľte mi tiež informovať, že okrem tohto materiálu sme prijali vo výbore pre európske záležitosti ešte jedno uznesenie, a to 7. apríla 2011, kedy sme sa rozhodli podrobnejšie sa zaoberať 25 návrhmi a dokumentmi v Národnej rade. Ďakujem pekne. Pán predsedajúci, otvorte, prosím, rozpravu.